description: Политическата несигурност и монетарната политика са причините за по-слабия курс на еврото към долара.

title: Как политиката засили долара и отслаби еврото

maintext:
- Политически изненади имаше и в САЩ, и в ЕС. Доларът обаче спечели от тях, а еврото не.
- Опасността от срив в италианската банкова система и предстоящите избори в Германия и Франция тежат върху европейската валута.
- Разхлабената монетарна политика на ЕЦБ също е фактор, който дърпа курса на еврото надолу.
Когато политическата несигурност се превърне в перманентно състояние, логиката защо дадена валута се движи нагоре или надолу спира да зависи от моментните политически шокове, а по-важен се оказва предпазливият поглед към по-дългосрочните тенденции.Юнският референдум във Великобритания за Brexit беше повратна точка в ЕС и предизвика силна реакция на пазарите, изборът на Доналд Тръмп за американски президент през ноември просто ги учуди, а загубата на референдума за конституционни реформи на италианския премиер Матео Ренци на практика ги остави безразлични. Паундът пострада силно веднага след британския референдум, доларът и еврото обаче следват различна динамика. Противно на песимистичните очаквания след избора на Доналд Тръмп доларът пое още по-отчетливо във възходяща посока. Просто Тръмп обеща по-ниски корпоративни данъци и по-активна фискална политика, очаква се и Федералният резерв да затегне монетарната политика през декември. С други думи, ситуацията в САЩ е все пак по-предвидима, отколкото в Европа. Макар че еврото се възстанови за няколко часа след първоначалния срив в понеделник заради загубата на италианския премиер Ренци на референдума, то най-вероятно ще остане по-слабо и през следващата година. И това би било лесно обяснимо – изпитанията за политическата сигурност в Европа прииждат на вълни едно след друго, въпреки че самата икономика като цяло поддържа растеж (макар и слаб). В случая определящите фактори за валутните движения изглеждат предимно политически в комбинация с монетарната политика.От около три години щатският долар поддържа висок курс, но след избора на Доналд Тръмп за президент на САЩ той се изстреля до най-високото си ниво от 13 години. Да, Тръмп плашеше бизнеса с намеренията си да развали споразуменията за свободна търговия и да въведе високи мита за вносни стоки, но също така му даде надежди, че ще намали корпоративните данъци. А бизнесът обича такива обещания.Голямото успокоение за пазарите дойде след първата реч на Доналд Тръмп като избран президент, в която той обеща, че ще се държи честно с всички чужди партньори, и обяви, че инфраструктурата ще му бъде приоритет, за да стимулира икономическия растеж на страната. Мнозина побързаха да сравнят намеренията на Тръмп с времената на Роналд Рейгън заради микса от намалени данъци, повече държавни харчове и по-високи лихви. "На прага сме на нов момент в стил Рейгън", коментира Марк Чандлър от Brown Brothers Harriman пред Financial Times. Разбира се, приликите са само частични. "Тръмп изглежда като лека версия на Рейгън", твърди Чандлър. Нито затягането на монетарната политика от страна на Фед, нито фискалните стимули изглеждат, че ще бъдат толкова мащабни, колкото при Рейгън. При все това доларът се очаква да скочи с 20%, добавя анализаторът от Brown Brothers Harriman.Още една причина за силния долар е очакването Федералният резерв най-накрая да повиши лихвите през декември. Инвеститорите смятат, че през 2017 г. централната банка ще увеличи краткосрочните лихви поне още два пъти, коментира Джон Лонски, управляващ директор на Moody's Analytics, пред USA Today.Последиците от силния долар - увеличаване на вноса и спад на износа, ще продължат да увеличават търговския дефицит на САЩ (през октомври той достигна 41.8 млрд.долара). Това може да накара Тръмп да изпълни някои от заканите си и да вдигне митата, така че да оскъпи вносните стоки. В по-дългосрочен план, ако Тръмп наистина намали драстично данъците, това ще доведе до повече несигурност по отношение на фискалния дефицит и задлъжнялостта на САЩ. При такова развитие на събитията - повече протекционизъм и по-голям дефицит, доверието в долара в бъдеще ще бъде подкопано.От 2010 г. страните от еврозоната трябваше да се справят с кризите в Гърция, Ирландия, Португалия, Испания, Кипър, сега предстои Италия, и доверието в еврото постепенно се разклаща. "Еврото се възстановява, но всяко от тези политически събития се случва и еврозоната поема удар след удар, така че човек се чуди колко дълго това може да бъде устойчиво", коментира Ричард Бенсън от Millennium Global Investments пред Wall Street Journal. Поредицата от рискове няма да приключи - през 2017 г. предстоят важни избори в Германия, Франция и Холандия. Поради това консултантската компания Bain&Co. предупреди клиентите си да се въздържат от нови инвестиции в Западна Европа през следващата година.Политическата несигурност обаче е само една част от обяснението за слабия курс на еврото спрямо долара. Втори фактор е разликата в монетарната политика – като цяло действията на ЕЦБ наподобяват тези на Фед, но около две години по-късно. Федералният резерв вече е на прага да прекрати разхлабената парична политика, докато ЕЦБ се очаква да продължи с негативните лихви за неопределено време. Освен това, докато американската икономика успя да набере скорост, политиките на ЕЦБ така и не бяха достатъчни, за да раздвижат истински европейските икономики. Ползи от по-слабото евро за самата икономика има – инфлацията на цените на производител в еврозоната достигна през ноември най-високото си ниво от пет години, което е сигнал и за предстояща по-висока потребителска инфлация. По-слабата валута е в полза и на компаниите износителки, но въпреки това търговският дефицит на страните от еврозоната продължава да се увеличава. Най-голяма полза от такъв валутен курс ще има за германските експортни компании, които традиционно са изключително конкурентни.При едно благоприятно развитие на изборите във Франция, Германия и Холандия през следващата година и при засилване на икономиките от еврозоната (за каквото има вече някои сигнали) курсът на еврото спокойно може отново да тръгне нагоре. Преди това обаче предстои нещо по-спешно – съдбата на италианските банки и лошите им заеми от близо 360 млрд.евро. Техните акции отбелязаха ръст от 3% във вторник след твърденията на изданието La Stampa, че Италия ще извоюва спасителен пакет от ЕС за 15 млрд. евро за банките. Засега Италия не е искала официално помощ от Европейския механизъм за стабилност въпреки слуховете, но това може да се случи в скорошен срок. Също така се увеличава възможността за държавна инжекция за 2 млрд. евро в най-проблемната и трета по големина банка в страната - Monte Paschi di Siena. Такава стъпка би нарушила правилата на ЕС, но пред банката няма много опции, предвид че перспективите за успешна изцяло частна рекапитализация за 5 млрд. евро намаляха след референдума. След срещата на финансовите министри на ЕС в Брюксел вицепрезидентът на ЕК Валдис Домбровскис заяви, че властите са готови да действат при необходимост. Вероятно обаче държавна намеса ще срещне доста критики от страна на Германия, а инвеститорите могат да оттеглят още повече доверието си от италианската банкова система.Всичко това означава, че пред еврото предстоят тежки дни отново. Сценарий с евентуален крах на валутата би довел до сериозни сътресения и вероятно капиталов контрол във всички страни от разпадналата се еврозона. Именно страховете от подобни събития обаче досега бяха основната причина за оцеляването на еврото. Затова най-вероятно и сега ще бъдат взети всички мерки за спасяването му – дори с цената на нарушаването на собствените правила на банковия и съюз, които по принцип трябваше да предотвратяват подобни кризи.


description: Кредиторите се нуждаят от помощ, за да изпълняват новите правила

title: Регулациите са стрували 200 млрд. долара на банките за консултанти

maintext:
JPMorgan е похарчила 27 млрд. долара за услугите на консултанти, за да спази регулациите
© Brendan Mcdermid
52.5 млрд. долара
са похарчени от американски банки

fasttext_language: bg


description: "Чистота", обемният пети роман на често определяния като съвременен класик Джонатан Франзен, е вече в българските книжарници

title: Светът според Франзен

maintext: Подобно на предишни негови творби, книгата разказва няколко отделни и преплитащи се истории, с които авторът се опитва да изгради картина на съвремието и американското обществото. Сред героите са роден в Източен Берлин активист, който разпространява засекретена информация онлайн, току-що завършилата колеж и измъчвана от студентски заеми и семейни проблеми Пип, разследващата журналистка Лейла.В романа Франзен изследва личността на фона на обществото, чувството на вина, тежестта на личните решения. А на по-голямо ниво – заплахите пред човечеството в лицето на климатичните промени и политическите конфликти. "Франзен добавя и интернет като заплаха, тъй като го разглежда като тоталитарна система, от която човек не може да избяга", казва пред "Капитал" преводачът Владимир Молов, работил и по другите книги на Франзен.За него най-отличителното в романа е промяната на стила. "А стил трудно се превежда. Или по-точно отказът от стил. В предишните си книги Франзен се взираше в думите, а тук той ги използва така, както ги използва неизкушеният човек в ежедневието – леко немарливо и "джаста-праста". Моето обяснение е, че авторът се заиграва с езика на интернет поколението, който върви към все по-голямо опростяване и в който паралелно текат два процеса. Речникът се стеснява, но думите и изразите, които се използват активно, разширяват значението си. С тази книга Франзен едновременно легитимира този език и казва – ето, дори и с него може да се пише голяма литература. Но също така го осмива, подлага го на критика."Романът излезе на английски през есента на миналата година и беше посрещнат със смесени отзиви. През 2017 г. се очаква сериал от 20 епизода, базиран на книгата. Режисьор е номинираният за "Оскар" Тод Фийлд, а в една от ролите ще бъде Даниел Крейг."Чистота", издателство "Колибри", цена: 25 лв.


description: Правителството отпуска 23.2 млн. лв. за допълнителни плащания по договора с "Майкрософт" за поддръжка на софтуер за държавната администрация; ЕС вече разполага с "граничари за бързо реагиране"; Родители и децата им с увреждания излязоха за трети път на протест тази година пред Народното събрание

title: Вечерни новини: 7 декември

maintext:
"Не уврежданията убиват децата ни, а държавата." С този транспарант и искане за истинска реформа в социалната политика и права, гарантирани чрез закон, родители и децата им с увреждания излязоха за трети път на протест тази година пред Народното събрание. Те образуваха жива верига около парламента. Исканията им са за реформа в социалната политика. Родителите не са доволни от обещаното увеличение на помощта за децата с най-тежки увреждания, защото то засяга децата в категория от 90 до 100% инвалидност, докато в останалите категории увеличението е рамките на 50 - 80 лв. Недоволство поражда и липсата на специален закон, който гарантира правата на хората с увреждания. "На цялото нямане парите за хората с увреждания се харчат безобразно", коментираха протестиращите и посочиха като недопустим фактът, че пълнолетните хора с увреждания са извън полезрението на социалната политика.
© Юлия Лазарова
22% от данъкоплатците са декларирали под 200 лв. месечен доход за 2015 г., показва справка на финансовото министерство, при положение че минималната заплата през първата половина на годината беше 360 лв., а през втората - 380 лв.
Партията на германския канцлер Ангела Меркел иска да затегне още повече правилата в областта на имиграцията чрез ограничаване на двойното гражданство и признаването на немския за национален език в конституцията, предаде ДПА.
Решението на
Християндемократическия съюз на конгреса му в Есен засяга особено турците, които живеят в страната, но е и част от новия му по-твърд подход към чужденците в Германия.
Според предложението децата, родени в Германия от родители чужденци, трябва да си изберат гражданство. Досега те автоматично получаваха двойно гражданство.
ХДС планира и решение за затягане на законите за предоставяне на убежище с предложение за ускоряване на депортиранията на кандидатите, които са отхвърлени, и за орязване на социалните им помощи.
Европейската комисия съобщи, че от 7 декември е осигурена бройката от 1500 граничари, които могат да бъдат изпратени по външните граници на ЕС в случай на извънредни ситуации. Граничарите, част от новата Европейска гранична служба, ще могат да бъдат разгръщани, където е необходимо, в срок "до пет работни дни", съобщи БТА.
Граничарите от спешния състав са от държави от ЕС и страни, асоциирани към споразумението от Шенген. В случай на спешна нужда те ще могат да пристигат на проблемните точки със самолети, сухопътни превозни средства и кораби на техните страни.
В спешните екипи са включени граничари, специалисти по взимането на пръстови отпечатъци, експерти по установяването на националност и по проверка на документи за самоличност.
Швейцарското федерално събрание избра за ротационен президент на Швейцария през 2017 г. Дорис Лойтхард, която в момента е министър на околната среда, транспорта, енергетиката и комуникациите, съобщи "Франс прес". Тя вече е била президент през 2010 г. Неин вицепрезидент, който ще я замени на поста през 2018 г., ще бъде социалистът Ален Берсе.
Швейцария се управлява от правителство от седем министри, избирани от парламента чрез консенсус, който позволява на четирите основни партии да бъдат представени в него. Президентските функции се поемат за по една година от всеки от седемте министри. Постът е предимно церемониален и министърът, който го заема, продължава да изпълнява и функциите си в правителството
за поддръжка на софтуер за държавната администрация. Средствата са част от общо 81.2 млн. лв., които ще се разпределят извънредно от бюджета преди финала на годината. Трансфер от 25.6 млн. лв. ще бъде направен към бюджета на съдебната власт заради неизпълнение на плана за приходите й. Други 24.5 млн. лв. ще се насочат към общините за ремонти на пътища и ВиК инфраструктура. Допълнителни разходи се одобряват още на БАН (5.8 млн. лв.), музикалната академия в Пловдив, Държавната агенция "Разузнаване". Така одобрените на заседанието на кабинета допълнителни средства надхвърлят 81 млн. лв.С част от средствата частично ще се покрива българският принос във финансиране изпълнението на инвестиционни проекти, изпълнявани със средства от оперативните програми "Региони в растеж 2014 - 2020", "Развитие на човешките ресурси 2014 - 2020" и "Наука и образование за интелигентен растеж 2014 - 2020". Според съобщението на правителствената пресслужба заемът се предоставя при "много благоприятни финансови условия", като банката не начислява допълнителни такси и комисиони. Средствата ще се усвояват на траншове и ще постъпват в централния бюджет.свързани с внедряването на интелигентни транспортни системи по оперативна програма "Транспорт и транспортна инфраструктура". За целта се подписва договор между ЕИБ и Национална компания "Железопътна инфраструктура". Консултантските услуги ще бъдат изцяло финансирани от техническата помощ по оперативната програма.С решение на Министерския съвет Жечко Петров ще заеме позицията в Държавния фонд за гарантиране устойчивост на държавната пенсионна система. Той заменя досегашния представител на работодателите Тодор Табаков. Смяната се обяснява с ротационния принцип за излъчване на представител от национално представителните организации на работодателите за член на управителния съвет на фонда. Той се състои от председател и осем членове, като министърът на финансите е председател, а министърът на труда и социалната политика е заместник-председател и двамата участват по право в управителния съвет.- първа стъпка към това решение направи парламентът в сряда, като прие единодушно на първо четене с 83 гласа "за" промени в Закона за енергийната ефективност. С измененията се транспонират разпоредбите на европейски директиви. За задължителното сертифициране на сгради за обществено обслужване е въведен минимален праг от 250 кв.м разгъната застроена площ. Регламентирано е прилагане на изисквания за енергийна ефективност и енергийни спестявания при възлагане на обществени поръчки, както и при закупуването или наемането на сгради от публични възложители от централната администрация за доставка на продукти, свързани с потребление на енергия.Това заяви в парламента вицепремиерът в оставка Томислав Дончев. Повод за изказването е, че до края на седмицата България трябва да плати на руската "Атомстройекспорт" 601.6 млн. евро за поръчаното оборудване. По думите на Дончев до момента не са водени преговори за обратно изкупуване на съоръжението от руска страна. Той посочи, че към момента потенциалният купувач е Иран, но се водят разговори с няколко компании. Дончев потвърди намерението на кабинета да създаде ново дружества с активите на площадката и новопридобитото оборудване, което да се опита да продаде на стратегически инвеститор. Условието е проектът да се реализира без държавна гаранция и без ангажимент за изкупуване на тока.


description: В петото издание на конкурса бяха номинирани 59 журналисти с над 130 материала

title: Генка Шикерова взе голямата награда "Валя Крушкина" за 2016 г.

maintext:
Генка Шикерова
[Нова телевизия]
Журналистът от "Нова телевизия" Генка Шикерова получи голямата награда "Валя Крушкина – журналистика за хората" за 2016 г. Медийните отличия бяха учредени в памет на журналистката от Българската национална телевизия (БНТ), която почина през юни 2012 г., и се връчват от фондация "Работилница за граждански инициативи" (ФРГИ) и фонд "Валя Крушкина". Носителите на призовете в тазгодишното, пето, издание на конкурса бяха оповестени на специална церемония, проведена на 15 декември.Освен голямата награда 12-членното жури на инициативата присъди отличия и в шест категории – "Печатна медия", "Радио", "Телевизия", "Онлайн медия", "Снимащ журналист" и "Млад журналист". Тази година в конкурса бяха номинирани 59 журналисти с общо над 130 материала – репортажи, статии, видео- и фоторазкази.Отличието за Генка Шикерова е за разследванията й за проблемите с храната за бежанците, за проблемите със Спешната помощ в България, както и за материала й за Турция след опита за преврат.Победител в категория "Печатна медия" стана Панайот Ангарев от вестник "Сега". С грамота за класирането си в челната тройка в категорията е отличен колегата му Диян Божидаров.Репортерът от БНР Мариян Иванов (Радио Бургас) е носител на наградата в категория "Радио". Негови подгласници са колегите му от националната медия Румен Стоичков и Елeонора Тахова (Радио Благоевград).В категория "Телевизия" победител е друг от репортерите на "Нова телевизия" – Мария Милкова. Грамоти за номинациите си в челната тройка получиха колегата и от "Нова" Васил Иванов и репортерите на bTV Мария Савкова и Мария Ванкова.Първото място за "Онлайн медия" си поделиха блогърката Светла Енчева и Мария Илчева от "Дойче веле". "Грамоти получиха и Димитър Стоянов (журналист на свободна практика – бел. ред.) и Мария Илчева", съобщават от ФРГИ.Призът в категория "Снимащ журналист" е за Ивайло Минков от Българската национална телевизия (БНТ). В челната тройка е и друг от операторите на БНТ – Хрисимир Данев.Наградата за "Млад журналист" се присъжда на Димитър Димитров от телевизия BIT, а освен него журито отличи още Мария Аладжова от Bulgaria ON AIR и журналиста на свободна практика Константин Мравов.


description: Купувачи са местният фонд за развитие и най-големият застраховател в страната

title: Unicredit продава дела си в полската Pekao за 2.38 млрд. евро

maintext:
Дни след като се раздели с Pioneer, банката намери купувачи и за друг актив.
Unicredit контролира още 7.3% от капитала, които има опция да продаде след време.
Unicredit прави втора голяма сделка в рамките на седмица. Италианската банка съобщи, че е намерила купувач за част от дела си в полската финансова институция Pekao. Купувачи на 32.8% от капитала на полския кредитор ще бъде държавният фонд за развитие (PFR) и водещият застраховател в страната PZU, съобщиха от банката. В началото на седмицата най-голямата италианска банка по размера на активите, която в България е собственик на Уникредит Булбанк, обяви, че продава дружеството за управление на активи Pioneer Investment за 3 млрд. евро на френска компания Amundi, притежение на Societe Generale и Credit Agricole.Цената на продажбата на 32.8% от капитала на Pekao е около 2.38 млрд. евро. За достигането до тази стойност е взета предвид счетоводната стойност на активите към края на септември, тъй като компанията не е публична. Останалите 7.3% от капиталa на кредитора, които продължават да бъдат под контрола на Unicredit, ще бъдат продадени впоследствие на същите купувачи. Целта е те да бъдат обвързани с ценни книжа, които да бъдат закупени от PFR и PZU на по-висока цена, в случай че първоначалната сделка донесе очакваните позитиви и за двете компании.Главният изпълнителен директор на Unicredit Жан-Пиер Мустие вдигна мерник на Pekao oще със заемането на поста през месец юли тази година. Европейската централна банка (ЕЦБ) изиска от италианската банка да набере 13 млрд. евро капитал и да се освободи от 50 млрд. евро лоши кредити от баланса си."Доволен съм че стигнахме до съгласие с PFR и PZU за продажбата на дела ни в Pekao. В същото време това ще позволи на клиентите да продължат да получават същото ниво на услуга", коментира Мустие. Той смята, че това е правилният ход в ангажимента му да подобри финансите на банката.Изчисленият на Unicredit показват, че с продажбата на Pekao капиталовата адекватност от първи ред ще се повиши с 0.55 процентни пункта. В края на септември банката oтчете покритие на рисковите активи от 10.8% над законовите изисквания, но сравнително малко за еврозоната. Италианските кредитори бяха на дъното на проведения през лятото стрес тест в еврозоната, който вземаше предвид именно този показател. Unicredit ще се стеми да го повишава, защото може да се наложи да провизира част от лошите си кредити от него, за да спази ангажимента към ЕЦБ.Освен акциите на Pekao PFR и PZU ще закупят още и другите активи на групата на Unicredit в Полша. Става въпрос за подразделението на Pioneer в страната и друга местна инвестиционна компания, всички на обща стойност 142 млн. евро.Предварително начертаният план от Мустие за преструктурирането на Unicredit получи неочакван тласък от правителството на страната. Оставката на премиера Матео Ренци, която той обяви в неделя, постави под съмнение резултата от усилията му в банковия сектор. По негова инициатива беше учреден фондът "Атлас". Чрез вноски на сектора той щеше да се заеме с рекапитализиране чрез участие в увеличения на капитала и изкупуване на лоши кредити. Той също така стимулираше консолидацията на затруднените кредитори, която да подсили пазарните им позиции.Разпускането на правителството на Ренци внесе несигурност относно изпълнението на намеренията му. Това засегна банковите акции, включително и тези на Unicredit. Мениджмънтът видимо се беше подготвил за подобен сценарии, като финализира две продажби дни след неуспешния референдум и се доближи до рекапитализирането на банката.


description: Проверката е по сигнал на "Активни потребители" за наличие на немлечни мазнини в продукти, обозначени като "сирене"

title: КЗК образува производство срещу четири млекопреработващи компании

maintext:
© Надежда Чипева
Комисията за защита на конкуренцията (КЗК) образува производство срещу три млекопреработващи компании за евентуална нелоялна конкуренция. Проучването е срещу "Рафтис милк" - Сливен, "Сирма приста" - София, "Чех – Йосиф Новосад" - с. Соколово, става ясно от съобщение, публикувано на сайта на регулатора.Повод за проверките е сигнал до КЗК от юли т.г., подаден от Българската национална асоциация "Активни потребители". В него организацията посочва, че е провела сравнителен тест на 36 марки бяло саламурено сирене по няколко показателя: водно съдържание, сол, мазнини, немлечни мазнини, белтък, зрялост и калций. Проверката е установила, че марките сирена от "Ипекс груп" (сирене "Дъга"), "Сибила 2000" ("Здравец"), "Сирма приста" ("Старопланинско"), "Лъки 2003" ООД ("Тракия") и "СВА – Коме" (сирене СВА) съдържат немлечни мазнини. От "Активни потребители" определят това като имитация, която подлежи на санкции от Закона за защита на конкуренцията, и сигнализират комисията.По принцип влагането на растителни мазнини в млечни продукти не подлежи на санкции, ако съставът е изписан коректно върху етикета на продукта. Но ако един продукт е обозначен като "сирене", т.е. млечен, добавянето на немлечни съставки не е допустимо според специална наредба.След получаване на сигнала от неправителствената асоциация КЗК е изискала информация и доказателства от Българската агенция за безопасност на храните и от Националния диагностичен научноизследователски ветеринарномедицински институт – София, става ясно от съобщението на сайта на регулатора. В отговора си двете институции посочват резултати от изпитания на проби от сирена, направени на 17 май 2016 г., като цитират и партидния номер на изследваните продукти.Проверката на агенцията по храните установила наличие на немлечни мазнини в сирене СВА - произведено от "Чех – Йосиф Новосад"; "Старопланинско" - на "Сирма приста"; "Тракия" - дистрибутирано от "Лъки 2003" и произведено от "Рафтис милк", "Дъга" - произведено от "Рафтис милк". Сирене "Здравец", доставено от "Сибила 2000", съдържало само млечна мазнина, затова компанията не подлежи на допълнителна проверка. Агенцията по храните посочва също, че е издала актове за установяване на административни нарушения, предписания и наказателни постановления във връзка с установените нарушения.След като се е запознала с резултатите от проверките, КЗК смята, че "се пораждат основателни съмнения за евентуално извършени нарушения по глава VІІ от ЗЗК – "Забрана за нелоялна конкуренция", и започва проверка срещу четирите млекопреработващи предприятия. Според комисията етикетирането на продукта като "сирене" е "съществена за потребителите информация, която може да повлияе на техния избор при покупка и да се отрази на потребителското поведение във вреда на други конкуренти – производители на сирене".


description: Инвеститорите разпродават инструментите в очакване на по-висока инфлация

title: Пазарът на облигации олекна с 1.7 трлн. долара през ноември

maintext:
© В© Neil Hall / Reuters
Разпродажбите при облигациите достигат колосални размери и 30-годишният бичи пазар, в който цената на инструментите постепенно се покачваше, изглежда, ще приключи с корекция. Bloomberg съобщи, че Barclays Global Agregate Total Return Index, който показва измененията в цените на облигационния пазар, се е понижил с 4% през ноември, най-голямата промяна за подобен период от започването на отчитането му през 1990 г.
Почти 2 трлн. долара по-малко
Ако индексът се приеме за адекватна мярка за пазара, от него са били изтрити 1.7 трлн. долара през ноември. Причините за отлива инвеститорите видяха още през октомври, когато инфлацията в САЩ отчете годишен ръст за четвърти пореден месец, достигайки 1.6%. Това доведе до разпродажби на 10-годишните облигации на САЩ, което понижи цената им. Същевременно с това доходността по тях нарасна, за да компенсира изгубеният номинал. Тенденцията се пренесе и в Европа, където германският им еквивалент премина над нулевата доходност.
И докато рязкото движение все още нямаше характер на тенденция, страхът от инфлация завладя пазарите в развитите западни икономики. Ръстът в потребителските цени понижава доходността по облигациите, тъй като намалява стойността на лихвените им плащания, което води и до разпродажбите, най-вече при ДЦК, които имат най-ниска доходност.
И още инфлация
Изведнъж върху пазара се струпаха освен страхове и очаквания, най-вече насочени към новия президент на САЩ Доналд Тръмп. В случай че той се придържа към своята програма, инфлацията съвсем скоро ще се покачи. От една страна, Тръм предвижда по-ниски данъци, които ще повишат и разполагаемия доход на населението и съответно нивото на потреблението и търсенето. От друга, с бюджетни пари ще бъде изградена инфраструктура, което ще изсипе милиарди долари обратно в икономиката.
Това доведе и до изтегляне на на капитал от фондовете за облигации, който се насочи към схемите за инвестиции в акции. Данните на Bloomberg показват, че стопяването на пазара на дълг с 1.7 трлн. долара е съпроводено от 635 млрд. долара ръст в капитализацията на фондовите борси.
Инфлационният ефект настрана, политиката на Тръмп ще повиши дефицитите на правителството, като ще го принуди да емитира по-често ДЦК. Това от своя страна ще увеличи предлагането им и ще понижи цената на инструментите.
Последният щрих може да дойде от ЕЦБ. Банката заседава на 8 декември, като се очаква да оповести плановете си за бъдещето на количествените улеснения в еврозоната. В случай че институцията реши да ги понижи от февруари 2017 г., когато изтича сегашната програма, това ще удари и търсенето на дълга на европейските правителства, което ще намали все повече цената.


description: И още две предложения за Никулден

title: Как да сготвим вкусна рибена чорба

maintext:
Етапите на приготвяне на рибата
Маринован чернокоп
Взима се 1 кг чернокоп, не много едър, изчиства се от вътрешностите, главата и опашката. Рибата се изплаква със студена вода. След това се накисва в студена вода с кубчета лед и се оставя в хладилника да престои 2-3 часа. Изцежда се добре и се оставя в хладилника още 8 часа, завита с найлон, за да се изцеди добре.
Подготвя се силна пресол – морска сол се разтваря във вода. Препоръчително е да се използва черноморска сол, тя стои малко по-мръсна от вносната. Проба от сместа се прави с яйце, то трябва да изплува от водата и от него да се вижда колкото 50 стотинки. Рибите се поставят в голяма тенджера или друг съд, заливат се с пресола и се затискат с чиния, за да не изплуват отгоре. Така рибата престоява 24 часа.
Aко чернокопът е по-мазен, престоят е 35 часа. След като се изцеди хубаво от саламурата, рибата отново се слага в съда и се залива със светъл винен оцет. Отново се затиска с чиния и така престоява 12 часа. През това време е хубаво рибата да се разбърка няколко пъти. Да се внимава с избора на оцет, защото фалшивият оцет прецаква работата.
След като се извади от оцета, рибата се изсушава върху вестник около 1 час.
Маринованата риба се подрежда в сухи бурканчета с опашката нагоре, за да изпусне и последната вода, която внимателно се излива.
Подготвя се заливка от "горено" олио. То се слага в тенджера да заври като в него се добавят подправките – едно пакетче черен пипер на зърна и едно пакетче дафинов лист. Слага се и малка нарязана ябълка без семките и кората. Ябълката се вади когато потъмнее. Олиото се проверява дали е готово с парченце хляб- то трябва да придобие златист вид. След като е готово, олиото се оставя да изстине. После рибите в бурканчетата се заливат с олиото заедно с подправките. Изчаква се половин час да излезе въздухът от рибата и олиото да се намести в буркана. Ако се налага се добавя да покрие рибата и бурканчетата се оставят в хладилника или друго тъмно и хладно място. Рибата е готова за консумация след десетина дни.
Рецептата е на Николай Кожев от Бургас.
Илюстрация Увеличаване Смаляванеа>
* Уловът на риба в Черно море тази година е на път да бие всички рекорди. От Балчик до Резово повече от 3 месеца рибарите трудно насмогваха на улова. До средата на ноември са уловени 65 986 кг паламуд - с близо девет пъти повече от предишни години. Тази година обаче е най-добра за улова на лефер. До 30 ноември рибарите са уловили 694 252,38 кг., с близо 100 000 кг повече от рекордната 2012. Пиковият улов е изключително изненадващ, защото популацията на лефер и паламуд, както и други видове черноморска риба рязко намалява в края на 80-те години по две причини. Първата е засиленият стопански риболов, а втората - появата в Черно море на вид медуза (Mnemiopsis leidyi), която изяжда планктона...
Повече може да прочетете в текста от седмичния "Капитал": А морето ври от лефер и паламуд
Тук пък може да се запознаете с различните начини за улов на рибата: Как се лови паламуд * Уловът на риба в Черно море тази година е на път да бие всички рекорди. От Балчик до Резово повече от 3 месеца рибарите трудно насмогваха на улова. До средата на ноември са уловени 65 986 кг паламуд - с близо девет пъти повече от предишни години. Тази година обаче е най-добра за улова на лефер. До 30 ноември рибарите са уловили 694 252,38 кг., с близо 100 000 кг повече от рекордната 2012. Пиковият улов е изключително изненадващ, защото популацията на лефер и паламуд, както и други видове черноморска риба рязко намалява в края на 80-те години по две причини. Първата е засиленият стопански риболов, а втората - появата в Черно море на вид медуза (Mnemiopsis leidyi), която изяжда планктона...Повече може да прочетете в текста от седмичния "Капитал":Тук пък може да се запознаете с различните начини за улов на рибата
Както е известно, хубавата рибена чорба става с поне 7 вида риби – 4 морски и 3 сладководни. Комбинациите са много и различни, но една от задължителните видове риба, която трябва да присъства е калканът. И не точно калканът, а главата на калкана. Причината е, че в нея има много желатин, който придава различен хранителен вкус на чорбата.Другите видове морски риби могат да бъдат цаца, хамсия, чернокоп, попче, барбун, скорпид, сафрид и др. Като сафридът не е много, много за предпочитане, тъй като въпреки статута му на хубава риба, той не оставя в чорбата много вкус.Речните видове също са различни, аз например използвам филе от пъстърва, 3-4 мрянки, няколко шайби сом или друга речна риба. След като се изберат видовете риби се заливат с вода, сипва се сол и рибите се сваряват. Пяната, която се появява отгоре, се изхвърля.В отделна тенджера се запържват една глава ситно нарязан лук и 3-4 скилидки чесън, смачкани и също ситно нарязан. Към тях се прибавя един обелен и нарязан морков. След като лукът стане прозрачен в тенджерата се изсипва бульонът от вече сварените риби.Докато рибата изстива към този бульон се прибавя един или два картофа на кубчета и ситно нарязана червена чушка. Най-накрая към супата се добавя и един обелен домат, нарязан на кубчета. Докато зеленчуците се варят на бавен огън рибите се обезкостяват, като се внимава много да не се пропусне някоя костица. Това всъщност е най досадната дейност при правенето на рибена чорба, но крайната цел го изисква задължително.Крайната цел е вкусна рибена чорба. Малко преди да се сварят зеленчуците се добавя вече обезкостената риба. Добавя се малко черен пипер. Така чорбата ври десетина минути. През това време се добавят няколко стръка пресни кервиз, джоджен и една връзка дивисил. Това, което придава характерния вкус на рибената чорба е дивисила, но е хубаво да се сложат и другите подправки - малко да се скарат вкусовете. Така чорбата става по-ароматна. Трябва да се внимава с пресния джоджен, да не прекали, защото той е по-агресивен. Затова трябва да се накъсат само няколко листенца от него.Така чорбата къкри още 5-6 минути, след което е готова за консумация. Разбира се това е само един начин за направа на рибена чорба. В много части на Черноморието, особено на север я застройват с яйце. Това е излишно, защото я прави като супа топчета. Основната идея при рибената чорба е да се получи букет от деликатни вкусове от различните видове риба.Взима се един голям паламуд – 750 грама. Рибата се почиства от главата, вътрешностите и опашката. Изплаква се добре със студена вода. Изчиства се много хубаво кръвната жилка, която стои под средната кост. Измитата риба се накисва в студена вода с кубчета лед и се оставя да престои 2 часа.Рибата се поставя в голям съд. В коремната кухина се поставя черноморска сол, засипва се с нея, притиска се с чиния и се добавя силна саламура. Тя се сменя след 24 часа. Рибата престоява така 48 или 72 часа в зависимост от това колко солена искате да бъде.След това рибата се изчиства хубаво от солта и се поставя за 1 час върху вестник, за да се изцеди хубаво. Нарязва се на трахули (шайби) с дебелина от 1,5 см. Трахулите се подреждат в ниски буркани една върху друга.Нареждат се една по една, като върху всяка се поставя десетина зърна черен пипер, 1 – дафинов лист и 2-3 зърна бахар. Шайбата се залива със зехтин и така докато се напълни буркана. Затваря се с капачка. Поставя се на тъмно и хладно място, изчаква се една седмица да узрее и е готов за консумация.


description: Представители на China National Nuclear Corporation се срещнаха с премиера и са потвърдили готовност да участват в проекта

title: Втора китайска компания официално заяви интерес към АЕЦ "Белене"

maintext:
Представителите на компанията се срещнаха с премиера Бойко Борисов и членове на кабинета в понеделник (5 декември) в София
Китайската CGN, която ще строи ядрената централа във Великобритания Hinkley Point, също беше заявила интерес към "Белене"
Пореден китайски инвеститор заяви интерес за изграждането на АЕЦ "Белене". Този път това е China National Nuclear Corporation (CNNC), която е най-голямата държавна енергийна компания в Китай. Представители на компанията вчера са имали среща с министър-председателя Бойко Борисов и членове на правителството (в оставка), съобщи пресслужбата на кабинета. Досега интерес към проекта беше заявен официално от друга китайска компания – China General Nuclear Corporation (CGN). Преди това друга китайска копания – SNPTC, пък имаше интерес да изгради седми блок на АЕЦ "Козлодуй".По време на срещата Борисов e обяснил на представителите на CNNC, че проектът за АЕЦ "Белене" би могъл да се реализира на пазарна основа, без държавна инвестиция. От своя страна китайската корпорация е потвърдила готовността си за участие в реализацията на проекта при подобни условия.За изграждането на АЕЦ "Белене" обаче може да се говори едва след като Националната електрическа компания (НЕК) плати на руската "Атомстройекспорт" сумата по арбитражното решение в размер на около 600 млн. евро. Тогава НЕК ще придобие оборудването, изработено за спрения ядрен проект, напомнят от МС. "Това ще позволи отделяне на активите в проектната компания и обявяване на процедура за приватизация, допълват оттам.Ако цялото плащане бъде направено до 15 декември, "Атомстройекспорт" ще опрости 23.8 млн. евро, част от лихвите, които се трупат на НЕК от обявяването на решението през юни. Те са в размер на 167 хил. евро. на ден. За да стане това възможно, Европейската комисия трябва да разреши това плащане да стане от държавния бюджет, както беше решено от Народното събрание, а миналата седмица одобрено от кабинета в оставка.CNNC е наследник на китайското министерство на атомната енергетика, посочват от кабинета. Компанията е изградила първата ядрена централа в Китай и е една от водещите в сектора в международен план. Тя обхваща дейности от проектиране, изграждане и опериране на ядрени реактори до съхранение на отработено ядрено гориво. В момента корпорацията оперира успешно 16 реактора в Китай и изгражда допълнително още девет. Компанията е и единственият производител на ядрено гориво в Китай.Другата китайска компания, проявила интерес към "Белене" – CGN, е един от акционерите в консорциума, който ще строи ядрената централа във Великобритания Hinkley Point. Там тя участва заедно с френската EDF. Според съобщението на министерството в момента CGN изгражда шест ядрени центъра за научна и развойна дейност и експлоатира 16 ядрени блока в Китай, a други 12 блока са в процес на изграждане. Към 2015 г. инсталираната мощност в ядрена енергия от корпорацията е над 17 GW.


description: Необходимо е въвеждането на механизъм за регулярна отчетност на главния прокурор пред парламентарна комисия, както и предоставянето на мандат на...

title: ЕС предлага: високопоставен съдия да може да разследва главния прокурор

maintext: Необходимо е въвеждането на механизъм за регулярна отчетност на главния прокурор пред парламентарна комисия, както и предоставянето на мандат на високопоставен магистрат, извън държавното обвинение, да надзирава разследването срещу ръководителя на държавното обвинение, ако има твърдения за извършени тежки престъпления. Освен това е нужно засилване на съдебния контрол над правомощията на прокуратурата да отказва да образува или да прекратява разследвания. Това са част от основните изводи в одита на българската прокуратура, изготвен от прокурори от Великобритания, Испания, Германия и Холандия публикуван във вторник вечерта.В документа се изследвани ключови корупционни скандали като "Яневагейт", разговорите между Бойко Борисов и Николай Кокинов в Банкя и прекратяването на делото за смъртта на Тодор Димов-Чакъра.В доклада се дава позитивна оценка на специализираните институции, но се обръща внимание на липсата на разследвания на лица, заемащи висши държавни постове. От документа става ясно, че 2/3 от съмнителните транзакции докладвани на финансовото разузнаване засягат политически значими лица (PEPs), но въпреки това прокуратурата не е започнала разследвания по тях.Очаквайте още подробности


description: Това е втора локация в страната за българската компания, която има бизнес в 65 държави

title: "Софтуер груп Бг" открива офис във Варна

maintext:
"Университетите във Варна и региона подготвят годишно около 30 хил. млади и образовани хора. Вярваме, че за голяма част от тях възможността за развитие в глобална компания ще представлява интерес", каза Калин Радев, изпълнителен директор на "Софтуер Груп Бг"
© Цветелина Белутова
340
служители се очаква да има компанията до края на 2016 г.
Българският софтуерен разработчик "Софтуер груп Бг" избра Варна за втория си офис в страната. Компанията ще наеме над 40 софтуерни разработчици и QA специалисти през следващата година.Основаната през 2009 г. в София компанията разработва технологии за микрофинансиращия сектор и има офиси из целия свят - Австралия, Гана, Египет, Индия, Кения, Мексико и Филипините. През септември "Софтуер груп Бг" откри първата си локация в САЩ, а на 15 ноември беше официалното откриване и на подофиса на компанията в Перу. Варненският екип ще работи съвместно с централата в София по глобалните проекти, които фирмата изпълнява за банки, телекоми, микрофинансиращи организации, финтех компании."Във Варна общият коефициент на заетост на населението за 2015 г. е 68.4%. Има много добър бизнес климат, в който IT секторът заема водещи позиции с високо квалифицирани кадри", коментира Калин Радев, създател и главен изпълнителен директор на компанията."Софтуер груп Бг" е позната повече извън България, предимно в развиващия се свят - Африка, Азия. Причината е в нишата, в която иначе изцяло българската компанията започва дейността си - разработка на софтуер на микрокредитиращи предприятия.Причината до този момент компанията да не е активна на българския пазар е в размера и началния етап на развитие, що се отнася до микрофинансиращи институции. След седем години в тази ниша обаче "Софтуер груп" започват да поглеждат и към други сектори - банковия и телекомуникационния, поради което може да се очакват и първите клиенти на местния пазар. На тази мисъл навежда и новото звено за разработка във Варна."Планираме да стартираме дейността на варненския офис с 11 човека, като през следващата година очакваме техният брой да достигне 40", казва Божана Димитрова, директор "Човешки ресурси". Това е и част от плана за увеличаване на екипа на компанията."Тази година започнахме с 202 служители, очаквам до края ѝ да сме около 340", каза в интервю за "Капитал" Калин Радев.От три години насам "Софтуер груп Бг" поддържа стабилен темп на ръст в оборотите от около 50%, като Радев не очаква това да се забавя, може би тъкмо напротив.През тази година компанията сключи сделка с инвестиционните фондове PlackPeak и PostScriptum, при която получи финансиране от 5 млн. евро срещу 16% от акциите си. Тогава от "Софтуер груп" обясниха, че средствата ще бъдат използвани за планираното разрастване на бизнеса като нови локации, придобиване на компании и продукти за нови сектори.Още по темата четете в новия брой на "Капитал".


description: П9.12Вивалди на 3DНеобикновената история на италианския гений Антонио Вивалди, разказана в 3D шоу - Vivaldianno. Интерпретацията на...

title: Календар - Капитал

maintext:
Дубравка Угрешич
Необикновената история на италианския гений Антонио Вивалди, разказана в 3D шоу - Vivaldianno. Интерпретацията на класическия концерт използва модерен танц, светлинни и визуални ефекти. Оркестърът е разположен между два огромни екрана, пред и зад сцената. Участват музиканти от цял свят, сред които и световноизвестната виолончелистка и композиторка Тина Гуо. Автори на 3D спектакъла са чешкият музикант и продуцент Майкъл Дворжак и виртуозният цигулар Ярослав Свечени. Либретото е на Томаш Белко, а визуалната концепция е поверена на въображението на Косуке Сугимото, прочут японски художник, режисьор и аниматор.Начало 20 ч. Билетите са на цени от 40 до 70 лв. в мрежата на Eventim в цялата страна и онлайн.Премиера на филма, който е за историята непосредствено преди Епизод IV. Проследява се унищожаването на плановете на най-могъщото оръжие във Вселената на "Междузвездни войни" – Звездата на смъртта. Бунтовници се изправят срещу Дарт Вейдър. В кината на 3D и IMAX 3D.В испанския ресторант "Бодега" традиционните паейя и испански вина ще бъдат изместени за малко от бразилска улична храна. Ястията са подбрани така, че да си отиват с новата крафт бира Evoé, която се произвежда от бразилец и българка.От 19 ч., ул. "Цар Асен" 6Откриване на изложба Paysage – пейзажът през въображението на няколко художници. Куратор е Мариета Ценова, със свои работи участват Милко Божков, Ива Яранова, Филип Попов, Мими Добрева, Андрей Кулев и други.В галерия "Червената точка", ул. "Кирил и Методий" 24, от 18:00 ч.Ентусиастите от спортен клуб "Марчирски" се наемат да обяснят на децата литосферните плочи, защо само определени зони по света са земетръсни, какви са последиците и, разбира се, най-важното - какво да правят, когато има земетресение. Обучението ще се проведе на Витоша, съчетано с разходка в планината. Необходима екипировка - удобна раница, яке, туристически обувки, шапка. Цена 35 лв. Записване на: www.machirski-sport.com Второто издание на Basics market ще представи задължителните за всеки гардероб (в случая предимно мъжки, дамските предложения ще са по-малко) дрехи и аксесоари. Организаторите обещават селекцията от тренчове, джинси, якета, тениски да е направена с вкус. На събитието ще има кафе и храна. В Cosmos, ул. "Ангел Кънчев" 3, от 11:00 ч.Това е изложба с фотографии, направени от незрящи. Към някои снимки ще бъдат осигурени тактилни карти с аудиоописания, а на самото откриване ще присъстват самите автори, които ще разказват за процеса.В залата на Софийската градска художествена галерия от 11:30 ч. След това изложбата се премества в салона на БНП "Париба", където ще остане до 5 януари.Над 40 подбрани сладкари с всякакви десерти – от шоколадови торти до топли кроасани, от шарени макарони до вкусни ръчно изработени бонбони, ароматно кафе и интересни сладки коктейли. Ще има и програма с фокусници и игри за деца. При покупка на билети до 15 декември за деца от 3 до 14 години входът е 3 лв., над 14 години - 7 лв. След тази дата стават съответно 5 лв. детските билети и 10 лв. за възрастни и младежи над 14 години. Фестивалът се провежда в "София тех парк".. Юбилеен концерт "Рицарят на операта" в памет на 80-годишнината от рождението на големия български оперен артист Никола Гюзелев (1936 - 2014). Музикалната програма включва арии и дуети от опери на Белини, Верди, Пучини, Понкиели, Бойто, Джордано и Мусоргски. С участието на Бойко Цветанов (тенор), Калуди Калудов (тенор), Владимир Стоянов (баритон), Марян Йованоски (баритон), Николай Кърнолски (бас), Орлин Анастасов (бас), Франческа Патанe (сопран), Даниела Дякова (мецосопран).13 декември, вторник, 19:00 ч., зала 1 на НДК; билети (20 - 55 лв.) от касите на Билетния център и в мрежата на Ticketportal.С участието на повече от 60 чуждестранни и български автори. На 15 декември от 18:00 ч. ще се проведе разговор с известната хърватска авторка Дубравка Угрешич. Осем нейни романа са преведени на български език, сред които и световноизвестният "Министерство на болката". В неделя, 18 декември, от 10 ч. ще има детска работилница - "Елхата, или как да си направим коледни играчки". По едноименния разказ на Туве Янсон. Всички събития се провеждат в мраморното фоайе в НДК, ет 2. Само откриването на фестивала ще е в литературен клуб "Перото". Пълната програма на www.literaryfest.org Първият самостоятелен концерт в България на Томас Андерс – ½ от най-успешните немски групи Modern Talking. По време на двучасовия концерт ще прозвучи и първият им хит You’re My Heart–You’re My Soul (oт 1984 г.), с който достигат до №1 в класациите на 81 държави по света.НДК, зала 1. Начало 20:00 ч. Билети от 40 лв. до 85 лв. и VIP билети в оркестрината на цена 120 лв. Продават се в НДК, OMV, "Пикадили", Booktrading.е една от най-обичаните продукции на Disney и най-гледаната анимация на всички времена. На 21 декември публиката в София за пръв път ще има шанс да се пренесе в покритото със сняг кралство Арендел, както никога досега, с Disney Concerts: "Замръзналото кралство – филм с музика на живо".Моментите от филма ще се редуват на големия екран под live съпровода на симфоничен оркестър и хор. Ще чуем Let It Go, Do You Want To Build A Snowman и Love Is An Open Door, представени на живо от професионални музиканти."Замръзналото кралство" е най-касовият филм на Disney за всички времена, с над 1 милиард долара приходи по света, приет с безкраен възторг от критиката и публиката, носител на две награди "Оскар" и "Златен глобус".Само в киносалоните в България филмът е бил гледан от 230 000 души, което го прави най-успешния филм на Disney у нас до момента. 21 декември, сряда, 19:30 ч., зала 1 в НДК, билети 45 - 80 лв. от OMV, The Mall, билетен център НДК и в мрежата на eventim.bg."Безшумно сърце" на Биле Аугуст със "Сребърна раковина" от фестивала в Сан Себастиан, ще бъде един от акцентите на тазгодишното издание - прожекцията e на 12 декември в Културен център G8.Пълната програма на фестивала е на: www.pozorcompany.com по случай 53 г. от рождението на художника- ще бъдат представени дванайсет оригинални офорта по сонети от Уилям Шекспир. В The art foundation - ул. "Дякон Игнатий" 19


description: И още: Годината, в която светът дерайлира; Тръмп е като персонаж от "Кръстника"

title: Мнения Daily - Промяната дойде, сега сме пред избор

maintext:
© ЮЛИЯ ЛАЗАРОВА
Личността на годината е Доналд Тръмп. Подобен риск за стабилността на международната среда не е имало от 1945 г. Подобен президент е заявка за голяма трансформация в следвоенния порядък.
Този персонаж и фамилията му са като извадени от "Кръстника" на Копола и нямат нищо общо в нивата на рационалност в традиционната американска политика.
Заплахи за България видими няма, има рискове. Идват отвътре - от основни институции, от леви и национал-популистки партии. Парадоксът е, че зад националистическото говорене всъщност стоят проруски партии.
Тази година не е някаква особена година, каквато ми се струва, че ще е следващата. В България 2016 няма да се запомни с нищо особено освен абсурдния референдум и още по-нелепата оставка на правителство заради избор на президент.
От лекцията на лидера на ДСБ пред актива на партията и Гражданския съвет на РБОт много време желаем промяна в България и то коренна. Създадохме различни партии в името на промяната, водихме битки и получихме рани. Мнозинството българи още искат промяна. Никой не желае безвремието на прехода: да оцелява ден за ден, да се примирява с подмяната. Зщото вместо в пазарна икономика ние се озовахме под властта на мутрите.Днес промяната вече е неизбежна, а мнозина от нас сякаш се изплашиха от нея. Вразговора ми с директора на Фондация "Конрад Аденауер" отпреди няколко дни ще чуете част от собствените си страхове Той ми каза следното: "Резултатът на ГЕРБ пада, а Реформаторският блок е отново разделен. Очертава се невъзможност за съставяне на дясно-центристко мнозинство в следващия парламент, което поражда притеснение и дори гняв в Брюксел и Берлин".Не знам какво изпитват в Брюксел и Берлин, но аз изпитах възмущение и гняв от тези думи. Защото Брюксел и Берлин не се притесняваха, когато комунистическата мафия укрепна под крилото на нереформираната прокуратура и уби вярата на хората в правосъдието и справедливостта. Когато европейските пари захранваха произвола на местните партийни дерибеи. Когато българската природа падаше жертва на алчност, корупция и мафиотски схеми.Празните приказки и празните доклади продължаваха и продължават да валят, докато национаните ни институции се разкапваха от корупция, но пък набъбваха с нови и нови отдели. Пълнеха се с партийни секретарки, готови да ошушкат и последния лев на предприемача, за да напълнят касата на предизборния щаб или джоба на началника.Това обаче свърши. Аз видях с очите си десни хора от Варна, които гласуваха за кандидата на левицата Радев - с надежда рекетът върху фирмите им да спре. Разговарях с младежи от Хасково, които ми казаха: "Ако кражбите на европейски пари от партийни фирми, които убиват конкуренцията, са дясното; ако това са европейските ценности – ами, не, не ги искаме!".Политическата промяна не може да бъде спряна. Затова днес трябва да бъдем наясно какво ще се промени:Хората гледат на данъците като на нещо зло, защото те не се харчат за тяхно благо - възприемат ги като кражба от бедните и от малкия бизнес, която отива в джоба на партийните олигарси. И това е огромен проблем. Но системата може да се промени или както иска БСП - към повишаване на данъците и увеличаване на кражбите, или както предлагаме ние от ДСБ - към децентрализация и в по-голяма полза за обикновеното българско семейство и средната българска фирма. Гарантирана част от данъците ни да остава за училището на децата ни, за болницата, в която се лекуватме, за сигурността на селото и квартала, в който живеем. И това отново зависи от избора, който ще направим след три месеца.Но може просто да се подмени - ако БСП, АБВ и ДПС назначат свои хора на мястото на гербаджиите и лъже-седесарите. ДСБ предлага друга промяна - едно смело управление да съкрати 50% от излишните институции, да даде още 25% на подчинение на общините и да започне да изкоренява бюрокрацията. Ние нямаме друг избор, освен да изградим малка, професионална и отзивчива държавна и общинска служба – именно служба - защото тя трябва да служи на българите и може да стъпи само на един общ критерий - труд, образование и заслуги.Разходите за образование са се увеличили 11 пъти за последните 15 години, а резултатът се влошава. Но по-важна е посоката на промяната - ако дадем властта на леви и лъжепатриоти, образованието не само ще си остане скъпоплатена печатница на фалшиви дипломи, но може да се превърне и в пропаганден център на исторически лъжи. А бизнесът ще продължава да се оплаква от липса на работна ръка в общини с висока безработица.ДСБ вярва в тясната връзка между общината и училището –между семейството и училището. Тогава всяка община ще знае от какви кадри има нужда, и всяко семейство ще знае какво развитие иска за децата си. В чужбина заминават вече не само студенти, но и гимназисти – това съсипва самата тъкан на нашето бъдеще. Вече не само по-заможните, но и хората с по-малки възможности търсят и намират начин, затъват в дългове, но изпращат децата си в Европа. Този проблем няма да се реши, ако България продължава да обръща гръб на науката и културата си. Парите, вложени в наука днес, са пари, вложени в икономиката и в елитното образование утре.Промяната може да тръгне по пътя на популизма, на финансирането на пенсионната система с дългове. Това значи сметката да платят днешните 20, 30 и 40 годишни, които бездруго не вярват, че за тях някога ще има пенсии. Нещо повече – значи да задължим и неродените с хиляди левове.ДСБ има друг модел – увеличение на пенсиите въз основа на по-високи доходи и повече осигурени лица. На жива икономика, освободена от корупционната хватка. На здрав семеен бизнес и семейно осигуряване, подкрепящи традиционното българско семейство, даващи решение на проблема с обезлюдяването и демографската криза. На смела реформа на трудовия пазар и уреждане на почасовата работа, надомната работа, дистанционната работа.Това трябва да стане въпреки съпротивата на синдикалните и партийни централи, поддържащи икономика от 80-те години на миналия век в интерес на олигарси като работодателите в Бобов дол, където отново загина работник.Тя може да се промени според разбирането на БСП и лъжепатриотите или на ДПС - превиване на гръб на изток и да предадем службите си за сигурност на интересите на двете бивши империи със силен интерес към Балканите.Могат ли нашите страхове да бъдат опровергани? Промяната дойде - но тя може да бъде зло, ако сме пасивни и мислим предимно за себе си. Нашите цели отхвърлят съюз с партиите на статуквото, със "системните" партии на прехода. Трябва да се борим за победа, а това няма как да стане без ясна воля за обединение на личностите и организациите, които са готови на тази борба.Това обединение може да има само две основи - правото и здравият разум. Светът е пред избор, България също е пред истински политически избор. Дошло е време за действие – не в името на нашите лични и партийни сметки, а на богата и сигурна България.От коментар на Питър Апс, РойтерсГодината, която си отива, ще продължи да ни предлага неочаквани, често дори брутални изненади, до самия си край. Ако 1989 г. - годината на падането на Берлинската стена - беше момент, в който глобализацията, либералната девокрация и западното схващане за модерност сякаш триумфхираха, 2016 г. може да се разглежда като годината, в която светът дерайлира.Това може да звучи като драматично преувеличение. Изборните сюрпризи с вота за Брекзит и триумфа на Доналд Тръмп обаче натрапчиво ни напомнят до каква степен консенсусът е нарушен. Идната година може да ни върне крачка назад към умереност, но може и да видим как нещата още повече се изплъзват от контрол.Нападението срещу коледния базар в германската столица прави завръщането на крайната десница на власт в Германия по-мислимо, макар и все още да не изглежда вероятно това да се случи на националните избори догодина. Убийствата в Берлин може също да засилят шансовете на лидерката на крайнодесния Национален фронт в президентските избори във Франция през 2017 г.Възможно е, разбира се, умерените сили да отбележат и известно укрепване на позициите си догодина. Както видяхме на президентските избори в Австрия, дори и тази година екстремистите невинаги печелеха.Това, което 2016 г. преди всичко ни показа, е, че нищо вече не е наистина немислимо. Или поне, че редица опции, смятани досега за немислими, са много по-вероятни, отколкото някой някога е предполагал.Ясно е също, че все още предстои да видим истинските последствия от много от нещата, случили се през 2016 година. Новоизбраният президент Тръмп все още не е влязъл в Белия дом, но той, и особено писанията му в "Туитър", вече имат драматичен ефект. Трудно е да се предскаже какво точно може да означава това, но индикацията досега е, че ще има едно много различно президентство.Стефан Попов, "РискМонитор" в анкета на "Дневник"


description: В писмо до Слави Трифонов главният прокурор твърди, че недостигащите по закон гласове нямат значение

title: Цацаров се включи в групата за натиск за мажоритарна система

maintext:
© Капитал
Главният прокурор Сотир Цацаров, чиито действия провокираха протеста на над 300 съдии в четвъртък, си позволи да се намеси в политическия дебат, като обяви, че с или без недостигащите 12-те хил. гласа, необходими за автоматичното приемане на резултатите от референдума за изборните правила, "трите "Да" станаха задължителни".Той е заявил това в писмо до Слави Трифонов, показано в "Шоуто на Слави". С него главният прокурор уведомява водещия, че сигналът, който Трифонов му даде на срещата им преди дни, е изпратен на Върховната административна прокуратура, като заедно с това посочва, че всички твърдения за допуснати нарушения на референдума ще бъдат подложени и "на отделна проверка, в съответствие с правомощията на прокуратурата". Той все пак отбелязва, че единственият компетентен да се произнесе за законността на резултатите от допитването е Върховният административен съд.Така освен заявката на премиера в оставка Бойко Борисов, че ГЕРБ би подкрепил предложената в референдума и силно оспорвана от експертите не само в България чисто мажоритарната система, в групата за натиск за приемане на система, чиято формулировка всъжност няма аналог, след омбудсмана Мая Манолова се включи и главният прокурор.Още след гласуването си на втория тур на президентските избори Цацаров взе отношение по темата, като изрази позицията, че недостигащите по закон гласове нямат значение при масовата подкрепа за предложенията в него."Личното ми мнение е, че това не може да е оправданието, с което резултатите могат да бъдат подминати или забравени. Ако 2. 5 млн. българи с избирателни права подкрепят мажоритарен избор на народни представители с абсолютно мнозинство в два тура, значи е дошло време за промяна в изборните правила. Ако 2. 5 млн. граждани са казали "Да" на това държавната субсидия за политическите партии да се определя по правилото "един глас – един лев", значи тази субсидия не може вече да е единадесет лева на действителен глас. Нещо повече, поставя се въпросът нужна ли е въобще такава субсидия за партиите от страна на държавата. В случая броят на участвалите в гласуването (близо 3.5 млн.) и броят на отговорилите с "Да" (близо 2.5 млн.) сам по себе си прави резултатите от референдума задължителни за парламентарно представените партии и изисква съответни действия за осъществяването им", казва в писмото си главният прокурор, правейки по същество политическо изявление.Почти буквално същите аргументи се съдържат и в скоростно внесения след изборите в Народното събрание от омбудсмана Мая Манолова и сценаристи на шоуто проект за мажоритарна система, чието авторство не е изяснено."Признавам, че тези резултати – дори каквито са в обжалваното от Вас решение, заличиха изцяло скептичното ми по принцип отношение към тази форма на пряка демокрация", казва главният прокурор в писмото си до Трифонов."Със или без недостигащите според ЦИК 12 027 гласа, трите "ДА" станаха задължителни. Отричането на този извод, или дори само забавянето му за неопределено време означава игнориране на пряко изразена народна воля. Това, обаче, не би довело до нищо добро за държавата ни", завършва писмото си Сотир Цацаров, без да става ясно какво има пред вид за последиците.При внасянето на проекта "Манолова" един от сценаристите на шоуто заплаши, че ако резултатите от референдума не бъдат приети без промяна, в отговор 2.5 млн. души щели да се струпат пред парламента. Междувременно предложеният от финансовия министър в оставка Горанов бюджет за следващата година беше гласуван окончателно, което означава, че субсидията за партиите запазва размера си от 11 лв. на глас.


description: Купувачът Spadel е оценил компанията на рекордно високата сума 120 млн. евро

title: Водата "Девин" става белгийска

maintext:
"Девин" е лидер на пазара на води в страната с дял от 34%. Приходите за тази година ще са почти 90 млн. лв.
© Капитал [Девин]
Сделката е сред най-големите като стойност за производствен актив в България.
Продавачът
Advent International е създаден през 1984 и е един от най-големите фондове за дялови инвестиции в света, като инвестициите му включват 315 сделки в 40 държави. В България фондът беше първият приватизатор на БТК и бивш собственик на производителя на плочки "КАИ груп", който продаде през 2015 г. на американската Mohawk Industries. Към септември 2016 г. управлява активи за 37 млрд. евро.
Минералната вода "Девин" вече ще е белгийска. Сегашният собственик Advent е избрал Spadel за купувач на бутилиращото предприятие. Това е сред най-големите сделки на годината - тъй като оценката на дружеството е 120 млн. евро. Това е над 11 пъти брутната печалба, което е рекордно високо. Обяснението вероятно е, че към дружеството е имало силен инвеститорски интерес от много европейски компании от сектора. Изборът на купувач идва само дни след подаването на окончателни оферти, което беше на 15 декември.Сделката е сред най-големите като стойност за производствен актив в България. Причината - продава се пазарен лидер с дял от 34% при водите, който има и висока печалба. Другият фактор е силната конкуренция - по информация на "Капитал" интерес към "Девин" са имали чешката KMV, сръбската Danube Foods Group, в която акционери са и фондът Mid Europa и ЕБВР, полската Maspex (която купи соковете Quееns), австрийската Rauch, която се е отказала малко преди финала, и др.Добрата новина е и че след два финансови инвеститора в компанията влиза представител на сектора.Американският инвестиционен фонд Advent International продава дела си от 93.29% в "Девин". Купувачът е базираната в Белгия семейна компания Spadel Group. Новината беше съобщена във вторник и от стария, и от новия собственик.Постигнатата оценка от 120 млн. евро за предприятието с оборот от почти 90 млн. лв. за тази година е около три пъти повече от оценката, която фондът за дялово инвестиране направи преди седем години при придобиването на мажоритарния дял (тогава приходите са били 63.7 млн. лв.). Особено последната година "Девин" има силен ръст: при приходите - с 10% до 46 млн. евро за 2016 г., а при брутната печалба с над 30% (10.7 млн. евро EBITDA). Това е очаквано, защото Advent още преди време беше планирал излизане от инвестицията през тази година и се е целил в добре резултати.Любопитно е, че белгийският купувач, който работи в същата сфера, има годишни приходи, равни на два пъти оценката на "Девин", т.е. много вероятно ще финансира голяма част от цената с дълг. Точният размер на плащането не е известен, защото от оценката трябва да се вземат само 93%, колкото е купуваният дял, и да се приспаднат дълговете, които са неизвестни. Според отчета за 2015 г. например дълговете към банки са за около 10 млн. евро.Смяната на собствеността вероятно ще бъде завършена още през първото тримесечие на 2017 г. Сделката трябва да бъде разрешена от Комисията за защита на конкуренцията, което ще е лесно, тъй като белгийската компания няма бизнес в страната и региона. Разрешението обикновено отнема месец.Зад значителното поскъпване на българската компания стоят множество подобрения през последните години. През седемте години, през които Advent беше собственик на "Девин", бяха пуснати и много нови продукти, се казва в официалното съобщение на фонда за сделката. От него става ясно, че в резултат на тези инициативи продажбите са нараснали с над 30%, а печалбата преди лихви данъци и амортизации (EBITDA) се е увеличила повече от два пъти. В момента в компанията работят 478 души. За 2016 г. се очаква продажбите да нараснат с 10% на годишна база до 46 млн. евро, а EBITDA да достигне 10.7 млн. евро.Купувачът Spadel е специализиран в производството на натурална минерална вода, изворна вода и натурални плодови напитки. Приходите на компанията за 2015 г. са в размер на 242 млн. евро. Освен в Белгия компанията продава продуктите си и във Франция, Холандия, Португалия и Великобритания, а сред марките й са SPA, BRU, BRECON CARREG и WATTWILLER.Основният бизнес съвпада с този на "Девин", т.е. купувачът може да се разшири в региона с портфолиото от марките и на двете дружества. Водата е над 70% от бизнеса на "Девин", като освен това продава сокове, дистрибутор е на RedBull. В началото на 2016 г. дружеството навлезе в сегмента на газираната вода, чийто пазар в България според компанията има потенциал да нарасне с близо 30% само за една година. Заедно с националната си мрежа от дистрибутори дружеството доставя продуктите си до повече от 35 хил. магазина в цялата страна.Инвестиционният фонд Advent купи 79% от "Девин" в края на 2009 г., когато дружеството беше публично. Пакетът беше оценен на 28-29 млн. евро, а цялото предприятие на 40 млн. евро, припомня Mergermarket. Според участвали тогава в наддаването други фондове дори оценката е била малко по-висока. По-късно Advent придоби и останалите акции и отписа дружеството от борсата. Сега продава 93.3%, като останалите акции са разпределени почти поравно между три физически лица: Валентин Игнатов, Георги Серафимов и Цветан Лъжански."Оценяваме подкрепата на Advent през годините за развитие на бизнеса на "Девин" и увеличаването на приходите и печалбата. Вярваме, че нашата компания ще се впише чудесно в Spadel и с нетърпение очакваме да станем част от нейната разширяваща се европейска мрежа", каза главният изпълнителен директор на "Девин" Томас Кренбауер в съобщението до медиите.Белгийската компания ще бъде четвъртият собственик на бутилиращото предприятие. "Девин" е създадено като дружество през 1992 г. от хотелиера Стефан Шарлопов, после през 2006 г. беше придобито от австрийската Soravia Group, която го продаде на Advent International. Седем години по-късно компанията става собственост на Spadel.


description: Индустриалната търговска банка на Китай е третата компания, която иска да участва в ядрения проект

title: Нов китайски инвеститор с интерес към "Белене" (обновена)

maintext:
Огромният интерес към "Белене" през последните седмици изглежда като отчаян опит на правителството в оставка да покаже, че прави всичко възможно платените милиарди за проекта да не отидат на вятъра
"Абсолютно невъзможно е този проект да се случи без никакви минимални гаранции за изкупуване на енергията."
Костадин Сирлещов, съдружник в адвокатската кантора CMS
Площадката на бъдещата атомна централа е избрана още през 1981 г.
Фотограф: Красимир Юскеселиев
План за приватизацията на "Белене"
Правителството реши в сряда да бъде съставен план за рационално използване на изградената инфраструктура и материална база на площадка "Белене", както и на придобитото оборудване. Решението предвижда да бъде изготвен технико-икономически и правен анализ и вариант за отделяне на активите и пасивите на НЕК, свързани с проекта "Белене", в отделно търговско дружество и провеждане на процедура по реда на Закона за приватизация и следприватизационен контрол. Министърът на енергетиката трябва да организира изготвянето на анализа в срок до три месеца.
Индустриалната търговска банка на Китай проявява интерес към финансирането на проект за изграждане на АЕЦ "Белене". Това е станало ясно по време на среща в Министерския съвет между представители на банката и премиера в оставка Бойко Борисов. В нея са участвали и вицепремиерът по европейските фондове и икономическата политика Томислав Дончев и министърът на енергетиката Теменужка Петкова. Това е поредната китайска компания, която твърди, че е готова да участва в проекта. Миналата седмица представители на China National Nuclear Corporation (CNNC), която е най-голямата държавна енергийна компания в Китай, също имаха среща с Борисов и заявиха желание да участват в изграждането на "Белене". Преди това подобен официален интерес имаше и от друга китайска компания – China General Nuclear Corporation (CGN).По време на срещата министър-председателят в оставка е подчертал условията на българското правителство за изграждане на АЕЦ "Белене" – реализация на проекта на пазарна основа, без инвестиции от страна на държавата и без договори за дългосрочно изкупуване на произведената електрическа енергия. Представителите на индустриалната търговска банка на Китай са потвърдили готовността си за финансиране на проекта при тези условия.Рестартирането на проекта за изграждането на АЕЦ "Белене" е възможно, след като НЕК плати на руската "Атомстройекспорт" 601 млн. евро, присъдени за произведеното оборудване по арбитражното дело между двете компании, посочват от Министерския съвет.Подновяването на подобен проект, и то при условията, поставени от кабинета "Борисов", не е толкова лесно начинание. За да може изобщо да се говори за поредното започване на строителството на "Белене", на първо място парламентът трябва да отмени забраната за изграждането на централата, която беше гласувана през 2012 г. Това обаче едва ли ще се случи скоро, при положение че сегашното правителство е в оставка и не е ясно дали в рамките на този парламент ще бъде сформиран нов кабинет, или ще се проведат предсрочни избори.От друга страна, изграждането на подобен проект без никакво държавно участие и гаранции за изкупуването на електроенергията ще бъде прецедент в ядрения бизнес. Дори английският проект за атомна централа – Hinkley Point, който ще се изпълни от френската EDF и китайската CGN, има 35 години срок, в който ще получава частична държавна помощ чрез така наречените договори за разлика. Освен това на централата е гарантирана минимална цена на изкупуване от 92.5 паунда на мегаватчас, което е доста над сегашните пазарни цени на електроенергията. Държавата също така даде гаранции на инвеститорите за обезщетение, в случай че правителството се откаже от проекта.В случая с рестарта на "Белене" държавата не иска да се ангажира с никакви подобни гаранции. "Абсолютно невъзможно е този проект да се случи без никакви минимални гаранции за изкупуване на енергията", коментира Костадин Сирлещов, съдружник в адвокатската кантора CMS в София. По думите му опитите на правителството да рестартира проекта ще завършат с поредния провал на "Белене".Други източници на "Капитал" твърдят, че интересът, демонстриран от китайските компании към "Белене", едва ли е сериозен и шансът проектът да бъде възобновен са минимални.Индустриалната търговска банка на Китай е една от най-големите банки в света. За полугодието на 2016 г. нейната печалба преди данъци е 34 млрд. долара, което представлява ръст от 1.2% спрямо същия период на миналата година. От 2006 г. банката е листната едновременно на Шанхайската и Хонконгската борса. Тя работи в общо 42 страни в света, като офисът й, който отговаря за пазарите на Източна Европа, е в Полша.


description: "Мебелор" расте с пренасочване към обзавеждане във високия ценови корпоративен сегмент

title: Семейна традиция в производството на мебели

maintext:
1
2 Иван Скачков създава компанията преди 22 години и не спира да се развива
© Гавраил Гавраилов
1
2 През тази и следващата година се инвестират 2 млн. лв. във високотехнологични машини и екологична аспирация
© Гавраил Гавраилов
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Визитка
Име: "Мебелор"
Град: Пловдив
Създадена: 1994 г.
Собственици: Станимир Каролев (51%), Иван Скачков (49%)
Управител: Иван Скачков
5 млн. лв. е инвестирала компанията преди кризата - още през 2004-2006 г.
"Мебелор" е познато име за доста пловдивчани. Голяма рекламна табела стои на фасадата на сградата на фабриката, разположена на входа на града, на "Карловско шосе". В последните години това име все повече започва да се чува и в страните от ЕС. В търсене на историята на успеха ѝ, разговаряме с нейния основател инж. Иван Скачков.Преди това ни развеждат из производствените цехове. Разбираме, че служителят, с когото разглеждаме фабриката отвътре, се казва Николай Скачков, син на основателя на компанията и роден в годината на основаването ѝ. След това разбираме, че всички дизайнери на мебели във фирмата в момента преминават обучение за работа с нов софтуер.Компанията е създадена през 1994 г. с предмет на дейност "Производство и търговия с мебели", основно в сферата на проектното обзавеждане, предимно банки и хотели. В последните години разширява дейността си и в чужбина, като работи основно в сферата на корпоративния дизайн на банки, автомобилни компании и големи хотелски вериги. Тя е естествено продължение на придобитото образование във Висшия лесотехнически институт за инженер по дървообработващи машини и автоматизация на мебелното производство от основателя ѝ Иван Скачков.Вече 22 години компанията се развива, като технологичното ѝ оборудване е обновявано повече от четири пъти. В момента тя е собственост на Станимир Каролев (51%), който стои зад финансовата група на "Карол". Останалите 49% са в Скачков, показват данните в Търговския регистър.В периода 2011-2013 г. силно се изостря конкуренцията и търсенето на българския пазар се измества в посока ниска цена, като качеството и високата технологичност на мебелите остават на заден план.Това е наложило съкращаване на персонал, преструктуриране и намаляване на социални придобивки, като например премахването на безплатния обяд за работниците в "Мебелор". Приоритетите се променили в няколко посоки - реализация на проектно обзавеждане във високия клас на западноевропейските пазари, цялостна преоценка на доставчиците и търсене на най-доброто съотношение цена - качество -условия, както и силно активизиране на търговската дейност с проучването на нови пазари, развиване на контакти и много делови срещи. Това довело до подем през 2014 и 2015 г. В момента се инвестира в ново технологично оборудване, софтуерни продукти и нови технологии и очакванията са, че това ще повиши конкурентоспособността на ниво европейски пазар. Новите инвестиции ще доведат до високи резултати след втората половина на 2017 г., очакват от "Мебелор".Преди кризата, още през 2004 – 2006 г., компанията е направила инвестиции за повече от 5 млн. лв. Финансирането е с кредити и лизинг, които вече са изплатени. За тази и следващата година се работи по внедряване на високотехнологични машини и екологична аспирация, всичко на стойност 2 млн. лв. Една част от парите са от европейски програми. След приключването на инвестицията качеството на продукцията трябва да се повиши заедно с технологичните възможности за изработка по различни проекти. Не на последно място работната среда за служителите ще стане по-добра. Очакванията са това да повиши конкурентоспособността и обемите на производство.Основните пазари са в Западна Европа (Австрия, Германия, Великобритания, Швейцария и др.). Това са предимно корпоративни клиенти, които реализират големи проекти с фирмен дизайн във високия сегмент. Основните канали за продажби са участията в конкурси, като "Мебелор" определят за свое предимство предлагането на иновативни решения по изисквания на възложителите, т.е. работи се точно според поръчка на конкретен клиент и по зададени от него параметри. Това всъщност е едно от големите предимства на малките и средните компании в България – доста от тях не работят "на поточна линия", а изработват индивидуални серии и продукти по изисквания на конкретни клиенти.От "Мебелор" разказват, че понякога участват и в международни специализирани изложения, но по думите им това е по-скоро за престиж. Според ръководството на компанията е доста трудно да наложиш българска марка на мебелния пазар в Западна Европа. Все пак не е невъзможно – с добре изработени мебели и прецизни детайли се преодоляват съмненията у западноевропейския клиент.Поради високия пазарен сегмент, в който работи "Мебелор", от изключително значение е правилният подбор на материалите. Преди 15-20 години това е било доста трудно, споделят от дружеството, но сега в България предлагането на качествени суровини е добре развито – на склад се поддържа достатъчно широк спектър и количества от материали. Не по-малко важно е и отварянето към общия европейски пазар, който дава възможности за доставка на всичко необходимо.Все още е голям проблемът с качествената работна ръка. Пловдив е основен стратегически център на много западни компании, което предполага и завишено търсене на персонал. Трудности има и от липсата на подготвени кадри в дървопреработващите специалности в средните и висшите учебни заведения. Намират се хора постепенно, а обучението им е трудно и дълго. От "Мебелор" споделят, че се стараят да създават добра работна среда, възможност за развитие в кариерата, нови възможности за работа в чужбина и адекватно заплащане. В момента компанията осигурява работа на 95 души със средна възраст 35 години.


description: Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615...

title: Важните стъпки преди големия скок

maintext:
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Растеж, движен от външните пазари, постоянни инвестиции и печалби на цената на много загуби и компромиси в миналото, които сега се изплащат. Това са ключовите фактори, които стоят зад успеха на най-динамичните компании в България. В годината, в която икономиката отчете най-високия си ръст след кризата (3%), малките и средните фирми в класацията "Гепард" са допринесли за 25% от брутният вътрешен продукт на страната, като средно са пораснали с над 70%.Проблемът с кадрите обаче става все по-голям, а натискът идва както от конкуренцията и по-високо заплащане в Европа, така и от липсата на подготвени хора в страната. Затова и все повече компании правят собствени програми за обучения и набиране на персонал, а други започват работа директно с университетите. Фирмите, които са запазили специалистите и заплащането им по време на кризата, сега успяват да растат именно благодарение на тях.Очакванията за бъдещето са по-скоро добри, като основната заплаха идва от очаквано забавяне на глобалната икономика. Малкият и средният бизнес са доста зависими от външната среда, тъй като голяма част от фирмите работят като подизпълнители или доставчици на големи чужди компании.Добрата новина все пак е, че се увеличават предприемачите, които намират специфични ниши с висока добавена стойност, а в IT сектора продължават да изгряват звезди. А това прави бъдещето малко по-оптимистично.


description: Това увеличава подкрепата за управляващата партия, която е обвинявана от ЕС, че застрашава демокрацията

title: Намаляването на пенсионната възраст в Полша тревожи икономистите, но радва избирателите

maintext:
Полският премиер Беата Шидло
Решението на правителството в Полша да намали пенсионната възраст въпреки затруднените публични финанси и задаващата се демографска криза разтревожи икономистите и обърка инвеститорите. Но планът за 2.3 млрд. евро на година има подкрепата на тези, които са от значение – избирателите, пише Financial Times.Отменянето на пенсионната реформа от 2012 г. е една от социалните промени, които увеличават подкрепата за управляващата консервативна партия "Право и справедливост", въпреки че е обвинявана от ЕС, че застрашава демокрацията. Правозащитни групи пък твърдят, че тя подкопава съдебната независимост и свободата на медиите, както и че налага консервативни социални реформи.Рязкото увеличение на разходите може да доведе до нарушаване на правилата на ЕС за бюджетния дефицит от страна на Полша и се разглежда като пример за незачитането на нормите на Брюксел от полските управляващи. Хората от селата и провинциалните области обаче, които представляват гръбнака на подкрепата за "Право и справедливост", смятат, че властите най-накрая се застъпват за обикновените граждани."Има два различни свята – градовете и селата", казва Анджей Козутски, кмет на Соболев – провинциална област на 80 км от Варшава. И допълва, че хората там "са съгласни с добрата промяна", която управляващите носят.Миналия месец долната камара на парламента прие реформата, която ще намали пенсионната възраст от 67 г. до 65 г. за мъжете и 60 г. за жените. Сега е необходима подкрепата и на горната камара и на президента.Откакто дойде на власт преди една година, полското правителство често е обект на протести. Но те почти изцяло са в големите градове и привличат градски гласоподаватели от средната класа. В национален мащаб "Право и справедливост" все още е най-популярната партия в страната с подкрепа от около 37% и преднина от 17 процентни пункта спрямо най-близкия си опонент. Това се дължи на смесицата от умерен национализъм, традиционни католически ценности и икономически популизъм.Най-силната поддръжка идва от селата в Източна Полша. Наричан от някои анализатори Полша Б, изтокът е по-слабо развит икономически, с по-лоша инфраструктура и под средното равнище в областта на здравеопазването, образованието и продължителността на живот."Свързваме се с хората. Преди никой не ги слушаше. А сега след една година работа на правителството можем да кажем, че сме изпълнили много обещания в програмата си", твърди Грегор Возняк, депутат от "Право и справедливост" от региона.Намаляването на пенсионната възраст, което трябва да влезе в сила от следващия октомври, ще струва около 2.3 млрд. евро на година. Отделно програмата за детски надбавки е бюджетирана за над 5 млрд. евро на година. Взети заедно, те са неустойчиви и ще доведат до надвишаване на тавана на ЕС за бюджетния дефицит от 3% от БВП от страна на Полша.Реформата също така "застрашава политическата устойчивост на страната", предупреждава рейтинговата агенция Moody’s. И допълва: "Тези действия отразяват промяна в политиката към едни по-малко предвидими и по-малко ортодоксални мерки, които са асоциирани с новото правителство."


description: Жители на София ще протестират заради задръстванията на Околовръстното; Наполовина е намаляла щетата за бюджета от данъчни измами с горива през 2015 г.; Бившият директор на Военномедицинска академия ген. Стоян Тонев е обвинен за сключване на неизгодни сделки; В средата на следващата седмица ще бъдат екстрадирани първите афганистанци от България; Германия трябва да плати на компаниите за затваряне на АЕЦ; Вътрешният министър на Франция е новият премиер

title: Вечерни новини: 6 декември

maintext:
Жители на София ще протестират заради задръстванията на Околовръстното
1 млн. лв. са спестили три големи фирми от плащането на данък сгради и такса смет за 2015 г. е разкрила проверка на звено "Вътрешен одит" на Столична община, съобщи кметът Йорданка Фандъкова. Съмненията са, че това е станало с помощта на общински служители. По тази причина е сменен почти целият състав на дирекция "Ревизии и събиране на вземанията".
Стоян Тонев
Фотограф: НАДЕЖДА ЧИПЕВА
Владимир Атанасов
Фотограф: ЮЛИЯ ЛАЗАРОВА
Бернар Казньов
[Reuters]
Западните квартали на София заплашват с протести и блокиране на кръстовища, ако не бъдат предприети спешни мерки за изграждането на отсечката между Бояна и магистрала "Люлин" с магистрални габарити. Причината е, че заради стеснения 12-километров участък се образуват километрични задръствания. Така например жителите на Горна баня прекарват около час в задръстване в час пик, за да стигнат до основния булевард "Цар Борис ІІІ", съобщиха от инициативния комитет "Горна баня", които са заснели с дрон задръстванията в участъка. Проблемът с изграждането на отсечката, която е с прогнозна стойност около 200 млн. лв., са времеемките процедури по отчуждения на имотите, липсата на качествен проект, който трябва да включва сложни съоръжения, и липса на осигурено финансиране. От АПИ заявиха, че на този етап не могат да се ангажират със срок.Това съобщи изпълнителният директор на НАП Бойко Атанасов по време на заседанието на временната анкетна комисия за разследване на изкривяването на конкуренцията на пазара на горива, цитиран от "Медиапул". "Първоначалните ни анализи бяха за близо 28% сив сектор, а невнесените ДДС и корпоративен данък бяха изчислени на 278 млн. лв. В резултат на мерките, които се взеха, през 2015 г. щетата в бюджета бе намалена до 109 млн. лв.", посочи Атанасов. По думите му за периода 2011-2015 г. данъчната агенция е направила 150 ревизии на рискови фирми в търговията с горива, а също и 2300 проверки.от които е настъпила вреда за ВМА в размер на 16.3 млн. лв., съобщиха от военното обвинение. За престъпление по служба е обвинен и доцент от ВМА, с чието отделение са били сключени неизгодните сделки. Става въпрос за пет договора с медико-диагностична лаборатория, която е ползвала апаратурата на ВМА срещу наем. Двамата са с мярка за неотклонение по 10 хил. лв. Военна прокуратура привлече ген. Стоян Тонев като обвиняем през пролетта на 2015 г. с обвинения за умишлена безстопанственост и сключване на неизгодни за ВМА договори.Целта е да не се създава паника и притеснения, каза столичният кмет Йорданка Фандъкова. Тя ще настоява за промяна на инструкцията, но това ще стане след задълбочен анализ и доклад за причините за аварията в понеделник в час пик – около 18, когато хората се прибираха от работа. Движението на влаковете между станциите "Сердика" и "Младост 1" беше спряно заради счупена контактна релса, а пътуващите продължително време бяха оставени в неведение за случващото се. Движението в участъка беше възстановено късно в понеделник.Това ще стане със самолет, съобщи във вторник заместник-министърът на вътрешните работи Красимир Ципов. Той допълни, че засега групата е от около 50 човека, които са били замесени в безредиците в центъра в Харманли. Колкото до останалите участници в бунта в Харманли, Ципов заяви, че са предприети всички необходими действия, в това число и от прокуратурата. Всичко ще стане ясно след решение на съда - да бъде изяснено дали са съпричастни и дали ще носят наказателна отговорност. Ципов участва в откриването на общежитие в двора на Академията на МВР.Това е решил окончателно Върховният касационен съд (ВКС). Обвинението срещу него беше за престъпление по служба. Той беше обвинен през 2011 г. за това, че като министър е сключил неизгоден предварителен договор с "Краун хотелс" ООД (фирма на Георги Велчев, брат на бившия финансов министър Милен Велчев - бел.ред.) за замяна на недвижими имоти в комплекс Златни пясъци. Прокуратурата твърдеше, че от действията на Атанасов са настъпили имуществени вреди за 454 166 лв. След оправдателни присъди на две инстанции държавното обвинение се отказа да протестира пред ВКС и Владимир Атанасов беше окончателно оправдан.Тя е замислена като надземно метро и покрива двете основни направления в града – от комплекс "Изгрев" до комплекс "Меден рудник" и от комплекс "Славейков" до комплекс "Меден рудник". Общата дължина на трасето е 15 км. Новите автобуси са производство на полската фирма "Соларис" и са купени със средства от регионалния фонд за градско развитие по програма JESSICA. Рейсовете са модел Urbino 18, Metro Style и до момента такива има само в Полша и Франция, а скоро ще бъдат доставени и в Италия. Новите автобуси са с дизелови двигатели по стандарт EURO 6. Очаква се останалите 5 автобуса да влязат в експлоатация до Коледа.Германските енергийни компании трябва да получат "подходящо" обезщетение за решението на правителството от 2011 г. да затвори ядрените реактори в страната преди изтичане на експлоатационния им живот. Това постанови Върховният съд по повод жалба на собствениците на 17-те АЕЦ, на които бе наредено да прекратят експлоатацията им до 2022 г. и да преминат към зелена енергия. Според компаниите, включително E.ON, RWE и Vattenfall, решението без предизвестие им пречи да преориeнтират бизнеса си и им причинява огромни загуби. Съдебното решение на съда в Карлсруе обаче не постановява размера на компенсациите. Агенция dpa цитира изчисления, според които загубите на фирмите достигат 19 млрд. евро.Досегашният вътрешен министър на Франция Бернар Казньов ще замени като премиер Манюел Валс, който подаде оставка в понеделник вечерта и обяви, че се кандидатира за номинацията на Социалистическата партия за държавен глава. Депутатът Бруно льо Ру ще замени Казньов във вътрешното министерство. Льо Ру, който е председател на групата на социалистите в долната камара на парламента, ще поеме и жизненоважното портфолио за борба с тероризма в страната, разтърсена от няколко ислямистки атаки. Валс изчака президента Франсоа Оланд да вземе решение дали да поиска от избирателите втори мандат. След като той се отказа, в лагера на социалистите всички погледи се насочиха към Валс. В Еври край Париж той прие предизвикателството и обяви кандидатурата си за държавен глава въпреки слабите шансове на социалистите да се задържат в Елисейския дворец. Засега шансовете за победа са в полза на кандидат-президента на традиционната десница Франсоа Фийон.Автопроизводителят BMW ще трябва да върне на клиентите си в Австралия 72 милиона австралийски долара след решение, засягащо най-мащабната в историята на страната програма за възстановяване на разходи на купувачи. Освен това други 5 милиона долара ще бъдат внесени в местен фонд за образоване на хората за финансова грамотност и как да взимат кредити, постанови Австралийската комисия за инвестиции и търговия с ценни книжа (ASIC). Причината, че според комисията клиентите са били подведени, че могат да си позволят луксозните германски коли. От ASIC са установили поне 15 000 случая между януари 2011 г. и август 2016 г. на хора, които може да са пострадали от това, че BMW Finance не е спазила австралийските закони за защита на потребителите и кредитирането. Финансиращото поделение на BMW е давало бонуси на търговци, които са продавали на кредит коли, които е било съмнително, че клиентите могат да си позволят.Български предприемачи се представят от вторник на международната изложба за индустриални поддоставки, технологии и оборудване MIDEST 2016 в Париж, Франция, съобщиха от Изпълнителната агенция за насърчаване на малките и средните предприятия (ИАНМСП). За фирмите е подсигурен оборудван щанд с общи размери 156 кв.м. Представители на националния щанд са: "Булмашинети ентерпрайсис", ДФД груп, "Кан учетхспорт България", "Крепежи България трейдинг", "ЕЛ ПИ ЕС инженеринг", "МИкони", "Мони-83", "Викдим", "Ники"; "Pомитеx-3EC", "ТМ Технолоджи", "Ванеса-М". Изложбата се провежда в периода 6-9 декември 2016 г. в Париж. Основните представени групи стоки са металообработване и машиностроене, компоненти и резервни части за машини, индустриална автоматизация и електротехника, мобилни и дигитални технологии, снабдяване и оборудване, индустриални екологични технологии, пластмасови и каучукови изделия, технологии за обработка на повърхности и др.Банката пусна новия си уебсайт, който е проектиран в съответствие с корпоративния стил на финансовата институция, съобщиха от институцията. Изцяло обновена е мобилната версия, двуезична като целия сайт – на български и английски език. Началната страница предлага връзка към системата за електронно банкиране, която осигурява на клиентите достъп до техните сметки от всяка точка на света и им позволява да получават информация и извършват транзакции. На сайта е представен новият корпоративен слоган на Инвестбанк "Винаги до теб", посочват още от банката.Общото събрание на акционерите на ОББ (собственост на National bank of Greece, NBG) реши цялата печалба за 2015 г. да бъде изплатена като дивидент. Това се отнася и за част от неразпределената печалба за минали години, съобщиха от институцията. Цялата нетна печалба на банката за 2015 г. е 48.9 млн. лв. Част от неразпределената печалба за минали години пък е 210.9 млн. лв. Неотдавна стана известно, че NBG търси купувач за ОББ. Има прогнози, че сделката може да се осъществи до края на годината. Така съгласно взетото решение общата сума на дивидента, който ще бъде платен на акционерите на банката, възлиза на 259.8 млн. лв., или по 3.42 лева на акция.Сърбия очаква да получи 400 млн. евро от отдаването на концесия на най-голямото си летище - "Никола Тесла" в Белград. Това съобщи сръбският премиер Александър Вучич, цитиран от Reuters. То беше затворено 10 години за международни полети по време на войната и санкциите по време на управлението на покойния сръбски лидер Слободан Милошевич. След като държавната авикомпания на Обединените арабски емирства Etihad придоби 49% от сръбската национална авиокомпания JAT през 2013 г., преименувана на Air Serbia, броят на пътниците на белградското летище рязко се повиши. Можем да получим дори 600 млн. евро, ако го дадем на концесия за по-дълъг период, посочи пред журналисти Вучич след среща с еврокомисаря за разширяването Йоханес Хан. ЕС настоява Сърбия да напредва с приватизацията, която е и условие по заем от 1.2 млрд. евро от Международния валутен фонд. Пътническият поток на "Никола Тесла" бележи растеж от 3.8% до 4.6 млн. миналата година. За първите девет месеца на годината "Никола Тесла" отчете чиста печалба от 2.4 млрд. динара, което е с 13% повече на годишна база.Производителят на шоколадови изделия Mondelez International се опитва да се адаптира към тенденцията все повече хора да купуват храна извън традиционните магазини. Поради това компанията навлиза в онлайн търговията с коледен уебсайт, през който ще продава кутии бисквити Oreo директно на потребителите, пише Bloomberg. Големите компании за хранителни стоки, които доминират във физическите магазини от десетилетия, през последните години отчитат смесени резултати, тъй като онлайн търговията бавно превзема и тази индустрия. Празничният уебсайт на Oreo, който вече е пуснат, бележи първия път, в който Mondelez ще се справя сама с веригата за доставки и цялата логистика, без да работи с онлайн търговец като Amazon. Mondelez сформира екип, отговарящ за електронната търговия, през миналата година, поставяйки си за цел да генерира 1 млрд. долара продажби до 2020 г.Производствените поръчки в Германия са се повишили през октомври с най-бърз темп от над две години, съобщава Reuters, като се позовава на федералната статистическа служба Destatis. Резултатите сочат, че индустриалният сектор ще подкрепи растежа в най-голямата европейска икономика през следващите месеци. Индустриалните поръчки са се повишили с 4.9% на месечна база, като това е най-големият ръст от юли 2014 г. и далеч над средната прогноза на икономистите за 0.6% повишение. Вътрешното търсене расте с 6.3%, а поръчките от чужбина – с 3.9 на сто, макар че тези от еврозоната стагнират.


description: Сумата успокои инвеститорите и акциите на банката поскъпнаха с над 4%

title: Deutsche Bank се споразумя да плати 7.2 млрд. долара глоба в САЩ

maintext:
Изпълнителният директор на Deutsche Bank Джон Краян ще има още легални проблеми за решаване
Акциите на Deutsche Bank отбелязаха скок от 4.5 процента на борсата във Франкфурт. Инвеститорите са успокоени, че банката няма да заплати първоначално спекулираната сума. Много анализатори смятаха, че Deustche Bank не е готова за нея и глобата е пресилена. Най-голямата германска банка обаче все още е в опасност от допълнителни разходи, предимно от граждански дела. Изпълнителният директор на банката Джон Краян вече се е заел с това да разреши и тези проблеми, за да може Deutsche Bank да възстанови имиджа си.
През септември банката обяви, че е заделила 6.2 млрд. долара за всичките си правни проблеми, но по-късно се разбра, че те почти със сигурност няма да бъдат достатъчни. В изявлението на банката се казва още, че 2 милиарда от тези пари са били заделени за проблемите около ипотеките. "Финансовите последици, ако има
такива, относно
споразуменията с клиентите, не би трябвало да имат влияние върху резултатите ни за 2016 г.", се казва още в изявлението.
Deutsche Bank е постигнала споразумение с властите в САЩ да плати само 7.2 млрд. долара глоба във връзка със злоупотребите около проблемните сделки с ипотеки, съобщава Bloomberg. Това ще свали огромна тежест както от Deutsche Bank, така и от администрацията на Обама, която изглежда бърза да се справи с проблемите си преди да бъде сменена от тази на Доналд Тръмп. Първоначалното Deutsche Bank беше заплашена да заплати 14 млрд. долара, което доведе до сериозен спад в акциите на банката. Седемте милиарда ще бъдат разделени на 3.1 млрд. гражданска глоба и 4.1 млрд. долара, които ще отидат за самите клиенти на банката. Така печалбата за текущото тримесечие ще бъде намалена с 1.2 млрд. долара.Освен споразумение с Deutsche Bank, администрацията на Обама е достигнала и до съгласие с швейцарската Credit Suisse, която ще заплати 5.28 млрд. долара на държавата. Проблемите с двете датират още от 2008 г., когато ипотеките бяха част от причината за финансовата криза.